पाएं अपने शहर की ताज़ा ख़बरें और फ्री ई-पेपरडाउनलोड करें
नगरपालिका के सफाई कर्मचारी राजकुमार वाल्मीकि की शिकायत पर वार्ड 11 के पूर्व पार्षद राजेंद्र सोनी के खिलाफ प्रकरण दर्ज किया गया है। सफाई कर्मचारी के साथ रंगई के पास भोरघाट के मुक्तिधाम पर मारपीट की गई थी। पुलिस ने बताया कि नगरपालिका का शव वाहन भोर घाट पहुंचा था। वाहन में सफाई कर्मचारी अंतिम संस्कार के लिए शव लेकर पहुंचे थे, तब भोरघाट के श्मशान घाट पर विवाद शुरू हो गया।
विवाद होने के बाद मौजूद कर्मचारियों ने अफसरों को जानकारी दी। इसके बाद श्मशान घाट पर अफसर भी पहुंचे। सफाई कर्मचारी राजकुमार का आरोप है कि जब शव लेकर पहुंचे तो पूर्व पार्षद राजेन्द्र सोनी और उनके परिजनों मारपीट की। वाहन के ड्राइवर और अन्य कर्मचारियों ने बीच बचाव किया। शिकायत करने वाले कर्मचारी का कहना था कि दौड़-दौड़ाकर पीटा गया।
शव उतारने पर हुआ विवाद : शव का अंतिम संस्कार के लिए परिजन अन्य लोगों का इंतजार कर रहे थे। तब कर्मचारियों का कहना था कि हमें दूसरे शवों का अंतिम संस्कार भी करना है। इस बात पर विवाद हो गया। इस मामले में राजेंद्र सोनी का कहना है कि मेरे बड़े भाई एक्सीलेंस स्कूल में प्रभारी प्राचार्य हैं। उनकी मौत हो गई थी। हम लोग अंतिम संस्कार के लिए गए थे। हमारा कोई विवाद नहीं हुआ है। मैं पिछले 12 दिन से परेशान हूं। मेरे खिलाफ प्रकरण दर्ज किया गया है यह हैरानी वाली बात है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn